Daoust d'ar vrud en deus tapet ti Coreff ha daoust d'ar c'hresk dereat a vez gant o aferioù, a vloaz da vloaz, e oar paotred ar stal chom uvel.  Gouzout a reont n'int ket kalz a dra e-keñver ar broduerien vras, ha gall pe velgiat e vefent. Dister-tre e chom pouez ar merkoù bihan e-skoaz ar merkoù bras, er gourmarc'hadoù, dreist-holl emezañ c'hoazh. En ostalerioù, padal, n'eo ket heñvel-tre rak plijout a ra d'an dud bezañ souezhet gant blazioù ha livioù nevez. Ouzhpenn 10 % a gresk a vez gant ar stal bep bloaz hep m'o dije lakaet ar pouez war ar gwerzh ha c'hoarvez a ra gan[te] nac'h lakaat hor bier en ostaleri pe ostaleri rak ne fell ket dezho  greskiñ forzh penaos.